**Suplement i Certifikatës për kualifikimin profesional,**

**SIPËRMARRJE E AGJENCISË TURISTIKE, Niveli IV në KSHK, referuar Nivelit IV të KEK**

**Individi është i aftë:**

* Të përshkruajë llojet, format e turizmit dhe të motiveve të udhëtimeve turistike.
* Të përshkruajë veçoritë e turistëve sipas moshës, origjinës, gjinisë.
* Të përshkruajë operatorët dhe agjencitë e udhëtimit dhe turistike.
* Të identifikojë institucionet në fushën e turizmit dhe rolet e tyre.
* Të vendosë marrëdhënie të qëndrueshme me institucionet përkatëse në fushën e turizmit.
* Të përshkruajë ofruesit e shërbimeve turistike.
* Të kryej hulumtime të tregut turistik.
* Të kryej hartimin dhe promovimi ne produkteve turistike.
* Të hartojë materiale promovuese.
* Të vlerësojë efektivitetin e promovimit të produktit turistik.
* Të komunikojë direkt, me telefon, fax, e-mail, mediat sociale etj. në turizëm.
* Të informojë klientin sipas kërkesës së tij.
* Të vendosë marrëdhënie të qëndrueshme me furnitorët dhe klientët.
* Të hartojë paketa të thjeshta të udhëtimeve turistike.
* Të prezantojë trashëgiminë kulturore, historike, shpirtërore të rajonit dhe më gjerë.
* Të përllogarisë kosto dhe çmime të thjeshta të produkteve turistike.
* Të regjistrojë veprimet e ndryshme ekonomike dhe financiare.
* Të shpjegojë ndërveprimin në marrëdhënien turizëm–mjedis.
* Të interpretojë gjeografinë turistike të Shqipërisë dhe atë botërore.
* Të analizojë ndikimin e kushteve gjeografike në turizëm.
* Të hartojë itinerarin grafik dhe përshkrues.
* Të kryej rezervime të shërbimeve turistike.
* Të kryej veprimet e blerjes së shërbimeve.
* Të kryej veprimet e shitjes së produkteve.
* Të përshtatë shërbimin turistik për individë dhe grupe.
* Të zbatojë legjislacionin në fuqi lidhur me veprimtarinë e tij.
* Të përdorë dokumentacionin e nevojshëm të veprimtarisë së tij turistike.
* Të analizojë mbarëvajtjen e udhëtimeve.
* Të trajtojë në mënyrë të përshtatshme kërkesat e veçanta dhe ankesat e klientëve.
* Të kryej veprimtaritë e punës për çeljen, ushtrimin dhe mbylljen e veprimtarisë së biznesit.
* Të kryej procedurat e aplikimit për punë.
* Të kryej rezervime, ndryshime dhe emetimin e biletave të transportit ajror.
* Të kryejë veprime të pagesave me urdhër të klientëve nga llogaritë e tyre në valutë.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Sipërmarrje e Agjencisë Turistike” niveli IV në KSHK, referuar nivelit IV të KEK, e pajis individin me Certifikatën Profesionale të Nivelit dhe Suplementin përkatës të saj, të punonjësit teknik/menaxher të mesëm në këtë kualifikim profesional.

Ky arsimim i jep mundësi individi t’i drejtohet tregut të punës në industrinë e sipërmarrjeve të agjencive turistike. Gjithashtu, individi mund të vetëpunësohet në kuadrin e një biznesi individual në fushën e agjencive turistike.

Me përfundimin e kualifikimit profesional “Sipërmarrje e Agjencisë Turistike”, niveli i IV në KSHK, referuar nivelit IV të KEK, individi fiton diplomën e “Maturës Shtetërore Profesionale”, me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).